คือดิฉันพึ่งเป็นประจำเดือนค่ะ ดิฉันเป็นประจำเดือนไป 1 เดือน คือวันที่ 24 สิงหาคม แต่หลังจากประจำเดือนหมด เดือนที่ 2 ยังไม่มาเลยคะ วันนี้วันที่ 2 ตุลาคม ซึ่งดิฉันไม่แน่ใจว่าจะเป็นโรคอะไรหรือไม่?
สวัสดีค่ะ หากประจำเดือนล่าสุดมาวันที่ 24 ส.ค. แล้วหลังจากนั้น ประจำเดือนยังไม่มา หากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ดังนั้น หากตรวจไม่พบการตั้งครรภ์ แนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุ เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ เป็นต้น